

**REPUBLIKA HRVATSKA**

**SPLITSKO DALMATINSKA ŽUPANIJA**

**GRAD TRILJ**

**GRADSKO VIJEĆE**

**GRADSKI VIJEĆNCI**

**KLASA:**

**URBROJ:**

**Trilj, 13. 09. 2023.**

Gradsko vijeće Grada Trilja

n/r predsjednika Ivana Šipića

e-mail:

n/p gradonačelnika g. Ivana Bugarina

e-mail: gradonacelnik@trilj.hr

Upravni odjel općih poslova,

lokalne samouprave i društvenih djelatnosti

n/p Dino Hrustić , dipl.iur

e-mail: dino.hrustic@trilj.hr

e-mail: grad@trilj.hr

Grad Trilj

Poljičke republike 15

21 240 Trilj

 Gradskom vijeću grada Trilja

(ili drugom nadležnom tijelu)

**Predmet : Nacrt prijedloga ODLUKE O METODOLOGIJI I NAČINU IZVRŠAVANJA I IZVJEŠTAVANJA PROGRAMA JAVNIH POTREBA U SPORTU NA PODRUČJU GRADA TRILJA-savjetovanje sa javnošću od 30 dana sukladno Zakonu -traži se**

**Nadležnost za donošenje : GRADSKO VIJEĆE GRADA TRILJA**

**Pravni temelj:** Na temelju članka 35**. Zakon o lokalnoj i područnoj (regionalnoj) samouprav**i (NN [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)) i članka 32. Statuta Grada Trilja ( „Službeni glasnik Grada Trilja“ br. 03/09, 01/13, 02/18, 01/21 I 05/23)

**Predlagatelj: Ivica Marić, Žana Majić**

**Izvjestitelji: Ivica Marić i Žana Majić**

**Materijal izradio: Miljenko Marić**

**Po potrebi i procjenu potrebnih sredstava za provođenje akta (upravnog tijela za financije i proračun) :** Nisu potrebna dodatna sredstva za provođenje ovog akta- procjena predlagatelja

**Obrazloženje:**

Nakon konzultacija sa **Zajednicom sporta grada Trilja** upućujemo u proceduru donošenja ovaj opći akta, prije svega akt ide na savjetovanje sa javnošću 30 dana te nakon toga na odlučivanje Gradskom vijeću grada Trilja.

Potreba sa usklađivanja i donošenja općeg akta u skladu sa novim Zakonom o sportu koji je stupio na snagu 01. siječnja 2023.g. Javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave, prema odredbama **članka 75. Zakona o sportu** su programi, odnosno aktivnosti, poslovi i djelatnosti od značaja za jedinicu samouprave:

– poticanje razvoja i promocija sporta

– provođenje sportskih aktivnosti djece, mladeži i studenata

– djelovanje sportskih udruga, sportskih zajednica i sportskih saveza

– sportska priprema, domaća i međunarodna natjecanja te opća i posebna zdravstvena zaštita sportaša

– školovanje i osposobljavanje stručnog kadra u sportu

– zapošljavanje osoba za obavljanje stručnih poslova u sportu

– sportska stipendija

– sportskorekreativne aktivnosti građana

– sportske aktivnosti djece s teškoćama u razvoju te parasportaša i gluhih sportaša

– planiranje, izgradnja, održavanje i korištenje sportskih građevina značajnih za jedinicu lokalne i područne (regionalne) samouprave.

Navedene programe predlaže sportska zajednica, a programe koji se odnose na provođenje sportskih aktivnosti djece i mladeži, nadležnim tijelima za poslove sporta u jedinicama područne (regionalne) samouprave predlažu školski sportski savezi i sportske zajednice. Donosi ih jedinica lokalne i područne (regionalne) samouprave, zajedno s godišnjim proračunom. O izvršenju programa javnih potreba i utrošku sredstava, sportska zajednica grada ili općine izvještava jedinicu lokalne odnosno regionalne (područne) samouprave u rokovima propisanim Zakonom o proračunu.

Tijela jedinica lokalne i područne (regionalne) samouprave nadležna za poslove sporta prate i nadziru izvršenje programa javnih potreba te prate korištenje i utrošak sredstava za te programe.

Jedinice lokalne i područne (regionalne) samouprave mogu općim aktom detaljnije propisat **kriterije financiranja javnih potreba u sportu, mjerila za osiguranje sredstava**, metodologiju i rokove za izradu i dostavu Programa javnih potreba, način izvršavanja Programa javnih potreba, način i rokove izvještavanja o provedbi Programa javnih potreba te metodologiju izrade financijskog plana iz ovoga članka Zakona o sportu.

**Članak 75. Zakona:**

„(1) Odluku o korištenju sredstava za financiranje javnih potreba u sportu na razini lokalne odnosno područne (regionalne) samouprave donosi predstavničko tijelo jedinice lokalne i područne (regionalne) samouprave.

(2) Javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave su:

– poticanje razvoja i promocija sporta

– provođenje sportskih aktivnosti djece, mladeži i studenata

– djelovanje sportskih udruga, sportskih zajednica i sportskih saveza

– sportska priprema, domaća i međunarodna natjecanja te opća i posebna zdravstvena zaštita sportaša

– školovanje i osposobljavanje stručnog kadra u sportu

– zapošljavanje osoba za obavljanje stručnih poslova u sportu

– sportska stipendija

– sportsko rekreativne aktivnosti građana

– sportske aktivnosti djece s teškoćama u razvoju te para sportaša i gluhih sportaša

– planiranje, izgradnja, održavanje i korištenje sportskih građevina značajnih za jedinicu lokalne i područne (regionalne) samouprave.

(3) **Predstavničko tijelo jedinice lokalne i područne (regionalne) samouprave donosi godišnji program javnih potreba u sportu.**

(4) Program javnih potreba u sportu predlažu i provode sportska zajednica te školski i akademski sportski savez u jedinici lokalne i područne (regionalne) samouprave u kojoj su osnovani.

(5) Ako na području jedinice lokalne i područne (regionalne) samouprave **nije osnovana** sportska zajednica ili školski te akademski sportski savez, o provođenju programa javnih potreba iz ovoga članka **odlučuje jedinica lokalne i područne (regionalne) samouprave, sukladno ovom Zakonu i općim aktima jedinica lokalne i područne (regionalne) samouprave.**

(6) Tijelo jedinica lokalne i područne (regionalne) samouprave nadležno za sport prati i nadzire izvršenje programa financiranja javnih potreba u sportu i prati korištenje i utrošak sredstava za te programe.

**(7)** Jedinice lokalne i područne (regionalne) samouprave **općim aktom** na prijedlog sportske zajednice te školskog i akademskog sportskog saveza, u dijelu programa koji provode i ako su osnovani u toj jedinici lokalne i područne (regionalne) samouprave, **detaljnije propisuju kriterije financiranja javnih potreba u sportu, mjerila za osiguranje sredstava, metodologiju i rokove za izradu i dostavu prijedloga programa javnih potreba, način izvršavanja programa javnih potreba, način i rokove izvještavanja o provedbi programa javnih potreba te metodologiju izrade financijskih planova korisnika javnih potreba u sportu.“**

Koncem listopada 2017., Središnji državni ured za šport donio je **Pravilnik o metodologiji, rokovima za izradu i dostavu, načinu izvršavanja programa javnih potreba, o načinu i rokovima izvještavanja o provedbi programa te o metodologiji izrade financijskog plana javnih potreba u sportu (Narodne novine 108/17).**

Osnovni kriteriji za vrednovanje sportskih udruga Zajednice izraženi su temeljnim zahtjevima što ih pojedina sportska udruga mora ispuniti, a to su :

* da je sportska udruga osnovana sukladno odredbama Zakona o sportu i Zakona o udrugama, te upisana u Registar udruga i Registar sportskih djelatnosti
* da je po Državnom zavodu za statistiku razvrstana u podrazred 92.62.2 u skladu s Nacionalnom klasifikacijom djelatnosti
* da je sportska udruga ispunila sve uvjete utvrđene Statutom Zajednice i time postala njen punopravni član
* da sportska udruga svoj plan i program djelovanja i financijski plan za iduće plansko razdoblje, te izvješća o svom djelovanju u proteklom razdoblju dostavlja Zajednici u rokovima utvrđenim ovom odlukom i Zakonom,
* da sportska udruga ima osigurane temeljne uvjete za provedbu svoje sportske djelatnosti, a to su : vlastiti ili iznajmljeni sportski objekt u potpunosti prilagođen potrebama sportske udruge i pravilima sporta; sva potrebna sportska oprema i rekviziti; odgovarajući broj stručnih radnika koji organiziraju i vode sportsku školu, treninge i natjecanja,
* da sportska udruga organizira i provodi redovite treninge, te sudjeluje na službenim natjecanjima sukladno sustavu i kalendaru natjecanja svoga sporta
* da sportska udruga organizira i provodi sportsku školu u skladu s odgovarajućim planom i programom osposobljavanja u tom sportu, a školu organiziraju i provode stručne osobe,
* da je sportska udruga ustrojila i vodi propisane evidencije na način utvrđen po HOO.

Trilj, 13. 09. 2023. g.

Ivica Marić, v.r.

Žana Majić, v.r.

**Temeljem članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15,** [**123/17**](https://www.zakon.hr/cms.htm?id=26157)**,** [**98/19**](https://www.zakon.hr/cms.htm?id=40763)**,** [**144/20**](https://www.zakon.hr/cms.htm?id=46702)**), članka 75. Zakona o sportu NN 141/22 – na snazi od 01.01.2023.), članka 32. Statuta Grada Trilja („Službeni glasnik Grada Trilja“, 03/09, 01/13, 02/18, 01/21 i 05/23), Gradsko vijeće Grada Trilja na \_\_\_\_ sjednici održanoj \_\_\_\_\_\_\_\_\_\_\_\_2023. godine, donosi**

**ODLUKU**

O METODOLOGIJI I NAČINU IZVRŠAVANJA I IZVJEŠTAVANJA PROGRAMA JAVNIH POTREBA U SPORTU NA PODRUČJU

GRADA TRILJA

I. OPĆE ODREDBE

**Članak 1.**

(1) Odlukom o metodologiji i načinu izvršavanja i izvještavanja programa javnih potreba u sportu na području grada Trilja (dalje u tekstu: **Odluka**) propisuje se metodologija i rokovi izrade i dostave prijedloga programa javnih potreba u sportu, način izvršavanja, način i rokovi izvještavanja o provedbi programa javnih potreba u sportu.

(2) Metodologija izrade programa javnih potreba podrazumijeva osnovne standarde, postupak i sadržaj prijedloga programa javnih potreba i financijskih planova.

(3) Način izvještavanja o provedbi programa javnih potreba podrazumijeva način dostave, sadržaj i oblik izvještaja o izvršavanju programa javnih potreba u sportu.

**Članak 2.**

Odredbe ove Odluke odnose se na Zajednicu sporta grada Trilja (dalje u tekstu: **Zajednica**), a ove odredbe se odnose i primjenjuju na odgovarajući način i na druge organizacijske oblike u djelatnosti sporta.

**Članak 3.**

Javne potrebe u sportu za koje se sredstva osiguravaju iz Proračuna Grada Trilja (dalje u tekstu: **Grada**) su programi, odnosno aktivnosti, poslovi i djelatnosti od značaja za Grad :

- poticanje i promicanje sporta,

- provođenje sportskih aktivnosti djece, mladeži i studenata,

- djelovanje sportskih udruga, sportskih zajednica i saveza,

- sportska priprema, domaća i međunarodna natjecanja te opća i posebna zdravstvena zaštita sportaša,

- zapošljavanje osoba za obavljanje stručnih poslova u sportu,

- sportsko-rekreacijske aktivnosti građana,

- sportske aktivnosti osoba s teškoćama u razvoju i osoba s invaliditetom,

- planiranje, izgradnja, održavanje i korištenje sportskih građevina značajnih za Grad,

- provođenje i financiranje znanstvenih i razvojnih projekata elaborata i studija u funkciji razvoja sporta.

II. METODOLOGIJA IZRADE PROGRAMA JAVNIH POTREBA

**Članak 4.**

Za provedbu odredbi ove Odluke nadležni su Zajednica i Upravni odjel općih poslova, lokalne samouprave i društvenih djelatnosti Grada Trilja (dalje u tekstu: **Odjel**), Odjel Grada nadležan za financije i Gradonačelnik.

**Članak 5.**

(1) **Zadaća Zajednice** u postupku pripreme i provedbe programa javnih potreba u sportu je:

- predložiti kriterije i pravilnike o financiranju iz Proračuna Grada na temelju strateških i planskih dokumenata;

- izraditi obrasce natječajne dokumentacije, temeljem kojih će udruge prijavljivati svoje programe ili projekte;

 - izraditi prijedlog javnih potreba na temelju javnog poziva za prikupljanje programa za izradu Programa javnih potreba u sportu Grada;

- dostaviti prijedlog programa javnih potreba u sportu nadležnom Odjelu na daljnje postupanje;

- u roku 30 dana od dana usvajanja proračuna za sljedeću kalendarsku godinu izraditi i javno objaviti godišnji plan javnih natječaja/poziva;

- javna objava i provedba natječaja/poziva;

- utvrditi prijedlog sastava procjenjivačkog povjerenstva, odnosno stručnih radnih skupina za procjenu projekata i programa;

- izvršiti obradu pojedinačnog programa korisnika;

- izraditi detaljan financijski plan po aktivnostima, poslovima i djelatnostima na temelju provedenog natječaja/poziva te isti dostaviti nadležnom Odjelu na suglasnost;

- donijeti odluku o financiranju projekata i programa sportskim udrugama;

- potpisati ugovor o financiranju projekta/programa s korisnicima sredstava najkasnije 30 dana od dana donošenja odluke o financiranju programa javnih potreba;

- organizirati stručno praćenje provedbe projekata financiranih na temelju natječaja/poziva;

- pripremiti izvještaje o provedbi i rezultatima Gradu i Odjelu.

(2) Kriterije i pravilnik o financiranju iz Proračuna Grada utvrđuje Zajednica, a potvrđuje Gradonačelnik Grada uz prethodno mišljenje Odjela.

(3) Zajednica će dostaviti prijedlog javnih potreba u sportu najkasnije do 30. rujna tekuće godine Gradu.

**Članak 6.**

**Zadaća Odjela za financije** u postupku pripreme i provedbe programa javnih potreba:

- usklađivanje godišnjeg programa javnih potreba u sportu s financijskim pokazateljima, strateškim i planskim dokumentima, Zakonom o sportu, Zakonom o udrugama, aktima Grada i odredbama ove odluke,

- predlaganje konačnog prijedloga javnih potreba u sportu Gradonačelniku koji ga dostavlja Gradskom vijeću na usvajanje,

- usklađivanje detaljnog financijskog plana sa zakonskim odredbama, aktima Grada i odredbama ove Odluke,

- dostavljanje detaljnog financijskog plana Gradonačelniku na usvajanje,

- organiziranje stručnog praćenja provedbe projekata financiranih iz Proračuna Grada ,

- pripremanje izvještaja o provedbi i rezultatima Programa javnih potreba u sportu nadležnom Odjelu i Gradskom vijeću.

**Članak 7.**

(1) Prijedlog Programa javnih potreba obvezno sadrži:

- financijski plan po programskim skupinama, programima i potprogramima.

(2) Uz prijedlog programa javnih potreba potrebno je priložiti važeće kriterije i pravila koja se odnose na raspodjelu sredstava za izvršenje programa javnih potreba i financijskoga plana.

**Članak 8.**

1. Prijedlog financijskog plana iz prethodnog članka sadrži pregled potrebnih sredstava po predloženim programskim skupinama i aktivnostima u opisnom i tabličnom obliku.
2. Ukoliko se za provedbu pojedinih programa planiraju koristiti i sredstva iz drugih izvora, isto je potrebno posebno navesti.

**Sadržaj programa javnih potreba**

**Članak 9.**

(1) Program javnih potreba osim financijskog plana obvezno sadrži:

* preambulu,
* uvod,
* analizu stanja planiranih, provedenih i neprovedenih programa javnih potreba tekuće i prethodne godine,
* viziju i misiju sportske organizacije,
* opće i posebne ciljeve programa javnih potreba te
* opis programskih skupina, programa i potprograma, od čega svaka programska skupina, program, potprogram i programska stavka mora imati redni broj i naziv.

(2) Programsku skupinu čini skupina programa koja tvori jedinstvenu cjelinu s određenom zadaćom/ciljem.

(3) Program je skupina potprograma koja tvori jedinstvenu cjelinu/programsku skupinu s određenom zadaćom/ciljem.

(4) Potprogram je skupina aktivnosti koja tvori jedinstvenu cjelinu/program s određenom zadaćom/ciljem.

**Članak 10.**

(1) Uz program javnih potreba potrebno je priložiti kriterije i pravila koja se odnose na raspodjelu sredstava za izvršenje programa javnih potreba i Financijskog plana.

(2) Korisnik sredstava svojim aktima uređuje kriterije i pravila.

(3) Obrazac programa javnih potreba iz čanka 9. ove Odluke nalazi se u prilogu i sastavni je dio ove Odluke (**prilog 1**.).

**Izrada financijskog plana**

**Članak 11.**

(1) Financijski plan obvezno sadrži tablični prikaz troškova po programskim skupinama, programima i potprogramima, redni broj i naziv programske skupine, programa i potprograma te izvor sredstava za njihovu realizaciju.

(2) Obrazac Financijskog plana nalazi se u prilogu i sastavni je dio ove Odluke **(prilog 2.)**

(3) Radi otklanjanja svake pravne dvojbe, Financijski plan iz ovog Pravilnika predstavlja dio financijskog plana neprofitne organizacije, a čije donošenje sukladno Pravilniku o sustavu financijskog upravljanja i kontrola te izradi i izvršavanju financijskih planova neprofitnih organizacija predstavlja zakonsku obvezu korisnika sredstava.

(4) Nakon usvajanja programa javnih potreba u sportu i Proračuna Grada korisnik sredstava je dužan u skladu sa Zakonom o financijskom poslovanju i računovodstvu neprofitnih organizacija i Pravilnikom o sustavu financijskog upravljanja i kontrola te izradi i izvršavanju financijskih planova neprofitnih organizacija usvojiti financijski plan neprofitne organizacije (korisnika sredstava) te tako usvojeni financijski plan dostaviti Gradu u roku od 15 dana od dana usvajanja.

**Članak 12.**

(1) U slučaju da prijedlog programa javnih potreba i financijski plan nije izrađen u skladu s odredbama ove Odluke, zakonskim odredbama i aktima Grada Trilja, Grad će pozvati predlagatelja da u roku od 15 dana ispravi i/ili dopuni prijedlog programa javnih potreba, a sve u skladu s uputama Grada.

(2) U slučaju da predlagatelj ne ispravi i/ili dopuni prijedlog javnih potreba i financijski plan  u skladu s uputama Grada, Grad će odbiti dati suglasnost.

(3) U slučaju kršenja roka iz stavka 1. ovoga članka, kao i u slučaju nedobivanja suglasnosti,  Grad će prilikom procedure donošenja proračuna uzeti u obzir dijelove programa javnih potreba koji su izrađeni u skladu sa Zakonom o sportu i ovom Odlukom.

(4) Suglasnost iz stavka 2. ovoga članka odnosi se na sadržaj prijedloga programa javnih potreba i financijskoga plana, a koja ne podrazumijeva odobrenje ukupnoga iznosa sredstava za sljedeću godinu niti njegovu raspodjelu po programskim skupinama, programima i potprogramima.

**Članak 13.**

(1) Nakon donošenja Programa javnih potreba u sportu i detaljnog financijskog plana, iznos namijenjen krajnjim korisnicima će se doznačiti Zajednici sukladno Programu javnih potreba u sportu.

(2) Zajednica će utvrđeni iznos doznačiti krajnjim korisnicima u roku od sedam dana od primitka iznosa od strane Grada, te o izvršenoj doznaci izvijestiti nadležni Odjel.

**Članak 14.**

(1) Nadzor nad realizacijom doznačenih sredstava izvršava Odjel koji je neposredno odgovoran Gradskom vijeću.

(2) Ukoliko nadležni Odjel utvrdi da iznosi nisu doznačeni krajnjim korisnicima u predviđenom roku, na prijedlog Odjela Gradonačelnik će predložit Gradskom vijeću obustavu doznake krajnjim korisnicima putem Zajednice, te pokrenuti pitanje odgovornosti.

(3) Doznaku sredstava krajnjim korisnicima u slučaju opisanom u stavku 2. ovog članka izvršit će nadležni Odjel preko Odjela za financije.

**Izmjene i dopune programa javnih potreba i financijskih planova**

**Članak 15.**

1. Zajednica može mijenjati i/ili dopunjavati programe javnih potreba i financijske planove uz suglasnost Grada.
2. Dobivanje suglasnosti na izmjene i/ili dopune programa javnih potreba i financijskih planova provodi se sukladno proceduri za dobivanje suglasnosti na prijedlog programa javnih potreba i financijskih planova.
3. Suglasnosti na izmjene i dopune programa javnih potreba i Financijskog plana prethodi zahtjev korisnika sredstava koji sadrži opis programskih skupina, programa i potprograma i obrazloženje izmjena i dopuna na obrascu Zahtjeva iz članka 19. stavka 4. ove Odluke.
4. Uslijed izmijenjenih okolnosti iz članka 17. stavka 4. ove Odluke korisnik sredstava će obavezno provesti izmjene i dopune programa javnih potreba i Financijskog plana.
5. Obrazac Zahtjeva za izmjenom i dopunom programa javnih potreba i Financijskog plana nalazi se u prilogu i sastavni je dio ove Odluke (**prilog 3.**)

III. NAČIN IZVJEŠTAVANJA JAVNIH POTREBA

**Članak 16.**

(1) Zajednica je dužna izvještavati Grad o realizaciji programa javnih potreba i financijskog plana dva puta godišnje:

* do 1. kolovoza za razdoblje od 1. siječnja do 30. lipnja tekuće godine,
* do 28. veljače za  prethodnu proračunsku godinu.

(2) Iznimno od stavka 1. ovoga članka Zajednica je dužna i na traženje Grada dati informacije o provedbi programa javnih potreba i financijskoga plana.

(3) Utvrđuje se obveze Zajednice da u svom izvješću o radu za proteklu godinu, iskaže dinamiku doznačavanja sredstava prema krajnjim korisnicima.

(4) Izvješće o radu u protekloj godini, a koje je usuglašeno između Zajednice i Odjela za društvene djelatnosti, navedeni Odjel dostavlja Gradskom vijeću na usvajanje.

1. Izvješće o izvršenju programa javnih potreba mora sadržavati detaljne podatke koji uključuju naturalne pokazatelje o provedenim aktivnostima (npr. broj posjetitelja, broj natjecatelja, broj ekipa koje su sudjelovale i detaljne aktivnosti po sportskim udrugama) te pokazateljima uspješnosti kako bi se omogućilo mjerenje učinaka i ostvarenih rezultata. Također, izvješća moraju sadržavati podatke o visini ugovorenih i prenesenih sredstava pojedinim sportskim udrugama te usporedbu sa prethodnom godinom.
2. Opisno izvješće korisnika sredstava mora sadržavati i podatke o broju sportaša, broju udruga koje su članice korisnika sredstava te o provedenim aktivnostima korisnika sredstava uključujući i opis rada zaposlenih djelatnika pri realizaciji istih.
3. Izvješća iz ovog članka korisnik sredstava dužan je, na zahtjev Grada , dostaviti i izvan rokova navedenih u stavku 1. ovog članka.

**Članka 17.**

1. Na temelju dostavljenih prijedloga programa javnih potreba i Financijskog plana, a sukladno iznosima predviđenim u Proračunu Grada utvrdit će se prioriteti financiranja u području sporta.
2. Programom javnih potreba u sportu kojeg donosi predstavničko tijelo definira se raspodjela planiranog godišnjeg iznosa financiranja programa javnih potreba u sportu.
3. Programom javnih potreba raspodjeljuje se planirani iznos sredstava iz općih prihoda i primitaka.
4. U slučaju odstupanja nastalih prihoda i rashoda Grada u odnosu na planirane, Grad će obavijestiti korisnika sredstava i usvojiti izmjene i dopune planiranog godišnjeg iznosa financiranja programa javnih potreba za sport.
5. Izmijenjeni program javnih potreba, koji proizlazi iz izmijenjenih okolnosti iz stavka 4. ovog članka Grad će dostaviti korisniku sredstava te zadržava pravo izmjena ugovora u skladu sa nastalim okolnostima.

IV. PRIJELAZNE I ZAVRŠNE ODREDBE

**Članak 18.**

Zajednica je dužna izraditi prijedlog kriterija i pravilnika o financiranju iz Proračuna Grada sukladno svim zakonskim odredbama i strateškim i planskim dokumentima u roku 60 dana od dana stupanja ove Odluke na snagu te dostavi Gradonačelniku Grada na usvajanje.

**Članak 19.**

1. Grad **sklapa ugovor** o financiranju programa javnih potreba u sportu s korisnikom sredstava kojem je odobreno financiranje programa javnih potreba u sportu najkasnije 30 dana od dana donošenja programa javnih potreba u sportu.

(2) Korisnik sredstava dostavlja Gradu zahtjeve za doznaku sredstava na propisanom obrascu, sukladno odobrenom programu javnih potreba, Financijskom planu i Ugovoru iz stavka 1. ovog članka.

 (3) Zahtjev sadrži iznos sredstava po pojedinoj programskoj skupini potrebnih za realizaciju programa i potprograma.

(4) Obrazac Zahtjeva iz ovog članka nalazi se u prilogu i sastavni je dio ove Odluke (**prilog 4.)**

**Članak 20.**

Grad neće financirati korisnika sredstava koji:

- ne posluje u skladu sa zakonskim propisima, odnosno u traženom roku ne dostavi Gradu tražene dokaze o navedenom,

- ne donese financijski plan neprofitne organizacije do 31. prosinca tekuće godine za sljedeću godinu na najvišem tijelu neprofitne organizacije i isti ne dostavi Gradu u roku od 15 dana od dana usvajanja,

- u propisanom roku ne dostavi Gradu prijedlog Programa javnih potreba sukladno ovom Pravilniku,

 - ne dostavlja propisana opisna i financijska izvješća Gradu,

- ne predaje uredno sva izvješća nadležnim institucijama, odnosno u traženom roku ne dostavi Gradu tražene dokaze o navedenom,

- je u stečaju ili je pokrenut stečajni postupak,

- ne izvršava uredno povrat neutrošenih i nenamjenski utrošenih sredstava u proračun Grada,

- ima dugovanja prema Gradu ,

- ne usvaja program javnih potreba i Financijski plan na sjednici najvišeg tijela odlučivanja korisnika sredstava u skladu sa metodologijom propisanom općim aktima korisnika, odnosno u traženom roku ne dostavi Gradu tražene dokaze o navedenom,

- nema ustrojena sva tijela odlučivanja i nadzora propisana općim aktom korisnika sredstava.

**Članak 21.**

Ova Odluka stupa na snagu osmog dana od dana objave u „Službenom glasniku Grada Trilja“.

KLASA:

URBROJ:

TRILJ, \_\_\_\_\_\_\_\_\_\_\_\_2023.

PREDSJEDNIK GRADSKOG VIJEĆA

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRILOG 1.

Preambula (Preambula je dio propisa koji se nalazi na početku propisa, a sadržava naznaku pravne osnove za donošenje propisa, odnosno odredbe višeg propisa iz kojih proizlazi ovlaštenje za njegovo donošenje. Preambula obvezno sadržava naziv tijela, odnosno ovlaštene osobe koja donosi propis, s navođenjem sjednice i datuma donošenja.)

PRIJEDLOG PROGRAMA JAVNIH POTREBA

NASLOV

Uvod

Uvod.

Analiza stanja

Analiza stanja.

Vizija

Vizija.

Misija

 Misija.

Ciljevi

1. Naziv (općeg) cilja

1.1. Naziv (posebnog) cilja

1.2. Naziv (posebnog) cilja

 …

 2. Naziv (općeg) cilja

 2.1. Naziv (posebnog) cilja

2.2. Naziv (posebnog) cilja

 …

\*navode se samo nazivi ciljeva bez navođenja »Opći cilj« ili »Posebni cilj« te se kratko opisuju i povezuju s postojećim strateškim dokumentima.

Programske skupine

1. Naziv programske skupine

1.1. Naziv programa

1.1.1. Naziv potprograma

 …

1.2. Naziv programa

1.2.1. Naziv potprogram

…

 2. Naziv programske skupine

2.1. Naziv programa

2.1.1. Naziv potprograma

 …

2.2. Naziv programa

2.2.1. Naziv potprograma

 …

\*Navode se samo imena programskih skupina, programa ili potprograma (bez navođenja »Programska skupina« ili »Program« ili »Potprogram«).

1. Naziv programske skupine

\*Potrebno je opisati programsku skupinu s jasno naznačenim korisnicima te obrazložiti kako ova programska skupina utječe na ostvarenje jednog općeg cilja.

1.1. Naziv programa \*

Obrazložiti kako ovaj program pridonosi ostvarenju jednog ili više posebnih ciljeva i jednog općeg cilja povezanog s programskom skupinom te ga na jednostavan i jasan način opisati. Potrebno je uspostaviti vezu između ciljeva i programa.

1.1.1. Naziv potprograma

\*kratko obrazloženje

Datum \_\_\_\_\_\_\_\_ u \_\_\_\_\_\_\_\_ .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje)





